Legal Document

Category: 3

Text:
40. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 739 της 4/18 Σεπτ. 1979 (ΦΕΚ Α΄ 219) Περί της δια Μηχανοτρατών αλιείας εις την θαλασσίαν περιοχήν Έβρου. Έχοντες υπ’ όψει: 1.Τας διατάξεις της παρ. 1 του άρθρ. 10 του Ν.Δ. 420/1970 «περί Αλιευτικού Κώδικος». 2.Την υπ’ αριθ. 44/30.6.79 γνωμοδότησιν του Συμβουλίου Αλιείας. 3.Την υπ’ αριθ. 802/1979 γνωμοδότησιν του Συμβουλίου της Επικρατείας, προτάσει του επί της Γεωργίας Υπουργού, αποφασίζομεν: Άρθρο.1.-Επιφυλασσομένης της εφαρμογής των διατάξεων του άρθρ. 7 του υπ’ αριθ. 917/1966 Β.Δ/τος «περί κανονισμού της δια Μηχανοτρατών αλιείας», η αλιεία δια Μηχανοτρατών εις την μεταξύ του Λιμένος της Αλεξανδρουπόλεως μέχρι των εκβολών του ποταμού Έβρου θαλασσίαν περιοχήν απαγορεύεται: α)Εις απόστασιν 3 ναυτικών μιλλίων από των ακτών, κατά το χρονικόν διάστημα από 1ης Μαρτίου μέχρι 15ης Νοεμβρίου εκάστου έτους. β)Εις απόστασιν 2 ναυτικών μιλλίων από των ακτών, κατά το χρονικόν διάστημα από 16ης Νοεμβρίου εκάστου έτους μέχρι τέλους Φεβρουαρίου του επομένου έτους. Από της δημοσιεύσεως του παρόντος καταργείται το άρθρ. 11 του Β.Δ.917/1966. 13.Ζ.ε.37-40 Περιορισμοί  Αλιείας